Aika		28.3.2001

Paikka		VM, Mariank. 9

Osallistujat		Mikkonen Paula, LVM, pj
		Vesanen Pentti, VNK
		Tikkanen Juhani, KA
		Eeva-Liisa Tuomi-Kyrö, STM
		Johansson Virpi, EK
		Tommila Päivi, KTM
		Peltonen Irja, VM
		Virtasalo Ulla, YM
		Vilo Anja, UM
		Anttila Hannele, MMM
		Järvinen Ritva, TM
		Hietanen Aki, OM
		Romakkaniemi Pirkko, VM, siht.

1	Kokouksen avaus
Puheenjohtaja avasi kokouksen klo 13. Sovittiin, että esityslistan kohta 5  (VN:n tietoammattilaisten tiedonvaihtofoorumi) käsitellään kohdan 3 yhteydessä (Valtipan laatutyö). 

2. Edellisen kokousmuistion tarkistus
	
		Ei huomauttamista.

3. Valtipan laatutyö – yhteistilasto ja arviointipäivän jatkotoimista sopiminen

Sihteeri esitteli yhteistilaston vuoden 2000 toiminnasta. Todettiin, että tilastot jäävät organisaatioiden omaan käyttöön. Vertailuja voi tehdä vain varovaisesti, sillä käytännöt vaihtelevat ministeriöittäin. Esim. STM:n kirjastolla on ulkopuolisia käyttäjiä, mikä näkyy kirjaston köyttöasteessa.  Tietoverkkotyöhön käytettyä työaikaa on seurattu vain VM:ssä, KTM:ssä ja PLM:ssä. He voivat verrata tietoja keskenään. 

Tilastoissa löytyi vielä virheitä. Sihteeri pyysi kutakin käymään lävitse omat lukunsa. Sihteeri korjaa ja toimittaa tämän kokousmuistion liitteenä korjatun yhteistilaston.

Tilastointitavoissa on vielä kehittämistä. Kehittämistarpeita on käsitelty Valtipan laaturyhmän kokouksessa, jonka kokousmuistio jaettiin tämän kokouksen kutsun yhteydessä. Sihteeri toimittaa verkostoryhmillekin.

Laaturyhmässä oli käsitelty myös arviointipäivän jatkotoimia. Henkilöstö-arviointialue ja sidosryhmästrategia sekä laatumittareiden kehittäminen nousivat useimmiten mainituiksi kehittämiskohteiksi. Laaturyhmä suositteli benchmarkkaus-käytäntöä tietopalvelujen välille. Valtipa-verkostoon kuuluville sovittiin tehtäväksi kysely vuoden 2001 syksyllä. Sihteeri on esittänyt VATIn sihteerille valtioneuvoston tietoammattilaisten tiedonvaihtofoorumin aloittamista (kts. näistä tarkemmin laaturyhmän kokousmuistiosta, joka liitteenä).

4. VN.n sähköinen asiointi –hanke

	Sihteeri esitteli hanke-ehdotuksen asettamispäätösluonnoksen ja organisointitavan (jaettu kokouskutsun yhteydessä). Hannu Korkeala on suostunut puheenjohtajaksi. Suurin osa jäsenistä on Valtipan asiakirjaryhmän jäseniä. Tietohallintohenkilöstöä voisi olla enemmänkin. Konsultiksi sihteeri on ajatellut IRH-konsultointia (Anne Kauhanen-Simanainen). Sihteeri pyytää tarjouksen. Pohdittiin muita vastaavia konsultteja, mutta todettiin, että niitä on vähän. Tässä työssä konsultin olisi tunnettava valtioneuvoston asianhallintaa. 
	
	Hankkeen käynnistämistä kannatettiin.

6. Uusi koordinaattori

	Sihteeri kertoi tilannekatsauksen. Hakijoita oli määräaikaan mennessä 12, yksi myöhässä. Haastatteluun ovat tulossa kaksi valtioneuvoston tuntevaa. Päätös tehdään mahdollisimman pian.

7. Tiedotusasiat

	Pekka Kuittinen oli kertomassa URN-tunnuksesta Valtipan asiakirjahallinnon yhteistyöryhmän kokouksessa maaliskuussa. Asiaa oli päätetty esittää VATIn kokoukseen ja asiasta lähetetään lausuntopyyntö ministeriöille.

	Valtioneuvoston virtuaalikirjasto –työryhmämuistio ilmestyy lähipäivinä. Virtuaalikirjastohanke otetaan esille seuraavassa Valtipan kokouksessa. Sitä ennen VM:stä käydään tutustumassa Kuopiossa ammattikorkeakoulukirjastoissa toteutettuun yhteistietokantaan. Muutkin voivat osallistua tälle matkalle (yhteys Ansa Majuriin). 

	Sisällönkuvailukoulutus toteutunee omalle verkostolle toukokuussa. Kouluttajiksi ovat lupautuneet ainakin Anna-Maija Marttila, Riitta Malkki ja Pekka Kuittinen, mahdollisesti myös Heli Koskinen.

8. Muut asiat

	Irja Peltonen kertoi valtioneuvoston tietohallintoyksikön organisointi –seminaarista, joka pidettiin 23.3.2001. Konsultit esittivät yksikön organisointitapaehdotuksen, yksikön tehtävät, resurssit ja ohjausmallin. Jos haluaa seminaarissa jaetut kalvot, kopiot voi pyytää sihteeriltä. 

	Keskustelussa tuli ilmi, että kutsu seminaariin tuli liian myöhään, jotta kaikista ministeriöistä olisi voitu osallistua. 

	Virpi Johansson ilmoitti  Eduskunnan kirjastossa auki olevasta oikeudellisen tiedon johtavan tietoasiantuntijan paikasta. Eduskunnan kirjasto joutuu pitämään ovet kiinni kesällä pari viikkoa uuteen kirjastojärjestelmään siirtymisen vuoksi. Puhelimitse ja sähköpostitse palvelu kuitenkin pelaa.  Lisäksi Virpi ilmoitti, että  kirjan paikallaolon voi nyt nähdä Eduskunnan kirjaston Internet-sivuilta. Myös varauksen voi jättää, jos on lainaajakortin numero tiedossa.

	Päivi Tommila ilmoitti KTM:n avanneen intranetin tammikuussa. Hän ehdotti, että Valtipa voisi järjestää kokouksen KTM:ssä, jolloin Päivi voisi esitellä intranetia. 

	Juhani Tikkanen kertoi, että Arkistolaitoksessa on auki Mikkelin ja Turun maakunta-arkistojen johtajan paikat.

Paula Mikkonen
Tietopalvelupäällikkö

Pirkko Romakkaniemi
Projektipäällikkö

LIITTEET	Yhteistilasto	vuodelta 2000
	Laaturyhmän kokousmuistio

JAKELU	VALTIPA
	Terho Arja, VM (VATI)
	Köngäs Olavi, VM (VATI)